تاريخ لفلسفة لغربية (كتاب)
{{معلومات كتاب}}
'''تاريخ لفلسفة لغربية''' (ب [[النڭليزية]] ''A History of Western Philosophy'') هوّ كتاب د [[فلسفة|لفلسفة]] خرج ف 1945 و ألّفو لفيلسوف و لماطيماتسيان لبريطاني [[بيرتراند راسل]]. لكتاب كيدير مراجعة ديال [[لفلسفة لغربية]] من [[فلسفة قبلسقراطية|لفلسفة ليونانية قبل سقراط]] تال لبدية ديال [[لقرن 20]]. ف كلا شاپيطر كيبدا ب شرح الضروف لإجتماعية و السياسية ديال لفترة لي عاش فيها شي فيلسوف قبل ما يشرح و ينتاقد لأفكار ديالو.<ref>[[A. C. Grayling|Grayling, A.C.]], Introduction to: Bertrand Russell, ''History of Western Philosophy'' (2004); London: [[The Folio Society]], pg xi.</ref> هاد لكتاب كان من بين لأعمال لي كانو سباب باش دّا بيرتراند راسل [[جايزة نوبل د لأداب]] ف 1950.

لكتاب كان عندو نجاح تجاري كبير و ريّح راسل مادياً ف ما تبقى من حياتو. بزاف نتاقدوه وخا داكشي حيت فيه تعميمات و نسيان عدد د لفلاسفة و لأنضيما لفلسافية لمهمين، سيرتو مورا [[روني ديكارط|ديكارط]].

== لخلفية ==
تّكتب هاد لكتاب ف لوقت ديال [[لحرب لعالمية الجاوجة]]، و تبازا على محاضرات على [[تاريخ د لفلسفة|التاريخ د لفلسفة]] لي كان لقاها راسل ف 1941 و 1942 ف مؤسسة بارنز ف [[فيلاديلفيا]].<ref>Russell, B: "A History of Western Philosophy", page xi. Simon & Schuster, Inc., 1972</ref> طرف كبير من لمجهود د التقلاب ف لمصادر على ود لكتابة ديالو، دارتو مراتو پاطريشا. ف 1943، خدا بيرتراند راسل تسبيق ديال 3000 [[دولار ميريكاني|دولار]] من عند الناشر ديالو، و ألّف لكتاب مابين 1944 و 1945، فاش كان ڭالس ف كلية برين مار ف [[پنسيلڤينيا|پينسيلڤينيا]]. ف 1946 تّنشر لكتاب ف [[لمملكة لمتحدة]]، و موراها ف [[لميريكان]]. ف 1961، خرجات طبعة "جديدة" من لكتاب، مي ماكان فيها تا شي زيادة. بعض التصحيحات تدارو ف النسخة د لمملكة لمتحدة، مي النسخة لميريكانية بقات كيما هيّ، بما فيها لغالاط ف تاريخ الزيادة د [[باروخ سپينوزا|سپينوزا]].

== خلاصة د لكتاب ==
هاد لعامال مقسوم ل تلاتة د لڭزوات، كلا واحد فيهوم مكوّن من عدد د الشاپيطرات. أغلب الشاپيطرات كيهضرو على شي فيلسوف ؤلا سيستيم فلسافي محدد ؤلا فترة تاريخية محددة.

=== لفلسفة لقديمة ===
لڭزو اللول كيهضر على هاد لمواضيع:

* [[فلسفة قبلسقراطية|لفلسفة قبل سقراط]]: فلاسفة بحال [[طاليس]]، [[پيطاڭوراس]]، [[هيراكليطوص]]، [[پارمينيديس]]، [[إمپيضوكليص]]، [[أناكسيماندر]]، [[أناكصيمينيص]]، [[أناكساڭوراص]]، [[ليووكيپوص]]، [[ديموكريطوص]]، و [[پروطاڭوراص]].
* [[سقراط]]، [[أفلاطون]]، [[أرسطو]]
* لفلسفة لقديمة مورا أرسطو: [[كلبية (فلسفة)|لكلبيين]]، [[شكوكية|الشكوكيين]]، [[إپيكورية|إپيكوريين]]، [[رواقية|الرواقيين]]، و لفيلسوف [[پلوتينوص]].

=== لفلسفة د لقرون لوسطانية ===

* [[فلسفة عربية فارسية|لفلسفة لعربية لفارسية]] و [[فلسفة يهودية|لفلسفة ليهودية]] ف لعالم لإسلامي.
* لفلسفة لمسيحية د لبّاوات لمؤسسين: لقديس [[أمبروز د ميلان]]، لقديس [[هييرونيموص|جيروم]]، لقديس [[أوڭوستينوس د هيپو|أوڭوستينوس]]، لقديس [[بينيديكت د نورسيا]]، و [[بابا|لبابا]] [[ڭريڭوري اللول]].
* لمدراسة الدارسية ''scholasticism'' (بحال [[دجون سكوتوس]]، [[بويتيوس]] و [[طوماس لأكويني]]).

=== لفلسفة لعصرية ===

* من [[لعاودولادة]] تال [[ديڤيد هيوم]]: [[نيكولو ماكياڤيلي|ماكياڤيلي]]، [[إراسموس]]، [[طوماس مور]]، [[فرانسيس بيكون|بيكون]]، [[طوماس هوبز|هوبز]]، [[روني ديكارط|ديكارط]]، [[باروخ سپينوزا|سپينوزا]]، [[ڭوطفريد لايبنيتس|لايبنيتس]]، [[دجون لوك|لوك]]، [[دجورج بيركلي|بيركلي]]، و [[ديڤيد هيوم|هيوم]].
* من روسو تال لحرب لعالمية الجاوجة: [[جان جاك روسو|روسو]]، [[إمانويل كانط|كانط]]، [[ڭيورڭ ڤيلهيلم فريدريش هيڭل|هيڭل]]، [[دجورج ڭوردون بايرون|بايرون]]، [[أرتور شوپنهاور|شوپنهاور]]، [[فريدريش نيتشه|نيتشه]]، [[فلسفة نفعية|النفعيين]]، [[كارل ماركس|ماركس]]، [[هينري بيرڭصون|بيرڭصون]]، [[ويليام دجيمس]] و [[دجون ديوي]].
* الشاپيطر اللخر ب عنوان "لفلسفة د التحليل د اللوجيك" كيهضر فيه راسل على [[لفلسفة د بيرتراند راسل|لفلسفة ديالو]].

== لإستقبال ==

=== مراجعات معاصرة ===
على حساب لفيلسوف لبريطاني أ.س. ڭريلين "أغلبية لي راجعو لكتاب ... ملي بان لمرة اللولة ف 1945، تّافقو على جوج حوايج: لحاجة اللولة بلي مكتوب ب أسلوب زوين بزاف، قشاشبي، واضح و أمري. و تاني حاجة بلي ماشي ديما دقيق ف لوصف ديال لمفكرين لي كايهضر عليهوم ؤلا عادل ف التعامل معاهوم".<ref>Grayling (2004), ''[[Op. cit.]]'', pg ix.</ref> راسل تقلق شوية من لإستقبال لمخلط (سلبي و إيجابي) ل لكتاب، سيرتو من عند لأكاديميين.<ref>Monk p. 296</ref> هوّ براسو وصف لكتاب ديالو كا عامال ديال التاريخ لإجتماعي، و طلب باش يتم التعامل معاه على هاد الساس، و زاد:<ref name="autobio2">Russell, B: "The Autobiography of Bertrand Russell", Routledge, 2000
</ref> "كانعتابر الطرف اللولاني ديال ''تاريخ لفلسفة لغربية'' تاريخ ديال التقافة. الطراف اللخرين فين الصيونص كاتولي كاتلعب دور موهيم، كانو صعب باش نحطهوم ف هاد لإطار. درت ما عليا، مي ماشي متيقن بلي نجحت. كاينين نقّاد تهموني بلي ماكتبتش تاريخ حقيقي مي رواية منحازة د لأحدات لي ختاريت باش نكتب عليها بشكل عشوائي. ولاكين ب نّسبة ليا، شي واحد لي ماشي منحاز مايمكنش يكتب تاريخ كيتير لإهتمام، يلا كاين شي واحد أصلاً لي قادر باش مايكونش منحاز."

ف 1947، لفيلسوف دجورج بواص كتب ف "جورنال د تاريخ لأفكار": "''تاريخ لفلسفة لغربية'' كيغلط بشكل مداوم من هاد لمنضور. لكاتب ديالو ماشادش خط واحد و ماعارفش واش كيكتب تاريخ ؤلا كايتهجّم... [الطريقة ديالو] كاتعطي واحد الصبغة عصرية زايفة على فلاسفة لي ماتو و شبعو موت، لي تقدر تردهوم كيبانو مهمين ل شي واحد ماعارفش. ف جميع لحوال، هوّ قراية غالطة ديال التاريخ."<ref>Boas, G: "Review of ''History of Western Philosophy''", ''Journal of the History of Ideas'', 8(1947): 117–123</ref> ف 1948، ف مجلة ''إزيس'' ليو روبرتس كتب بلي وخا راسل كاتب معلّم و قشاشبي، ''تاريخ لفلسفة لغربية'' هوّ ف لغالب أسوأ كتاب ديالو. ف نضرو، راسل كيكون ف أحسن حوالو ملي كيتعامل معا لفلسفة لمعاصرة، و بلي عكس من هادشي "التعامل ديالو معا لفلسفة لقديمة و لوسطانية ماعندو تقريباً تا قيمة."<ref>Roberts, L: "Review of ''History of Western Philosophy''", ''Isis'', 38(1948): 268–270</ref> من غير هادشي، لفيزيسيان [[ألبيرط أينشطاين]] و [[إرڤين شرودينڭر]] شكرو بزاف ف لكتاب.<ref>{{cite book
|title='Nature and the Greeks' and 'Science and Humanism'
|publisher=Cambridge University Press
|year=1996
|isbn=9780521575508
|page=4
|author=Erwin Schrödinger
}}</ref>

=== مراجعات د من بعد ===
الناقد دجورج شطاينر ف كتابو على [[مارتين هايديڭر]] (1991) ڭال بلي ''تاريخ لفلسفة لغربية'' كتاب "قبيح" و دكر بلي ماجاب تا سيرة ل هايديڭر.<ref>{{cite book
|title=Martin Heidegger
|publisher=The University of Chicago Press
|year=1991
|isbn=0-226-77232-2
|page=[https://archive.org/details/martinheidegger000stei/page/4 4]
|url=https://archive.org/details/martinheidegger000stei/page/4
|location=Chicago
|author=Steiner, George
|url-access=registration
}}</ref> دجون ستيوارت ڭال ف ''The Hegel Myths and Legends'' بلي لكتاب ديال راسل من بين لكتوبا لي نشرو "أساطير" على هيڭل.<ref>{{cite book
|title=The Hegel Myths and Legends
|publisher=Northwestern University Press
|year=1996
|isbn=0-8101-1301-5
|page=[https://archive.org/details/hegelmythslegend0000unse/page/383 383]
|url=https://archive.org/details/hegelmythslegend0000unse/page/383
|location=Evanston, Illinois
|editor=Stewart, Jon
}}</ref> ستيفن هولڭييت ڭال بلي لإدعاء د راسل بلي السيستيم د الدولة د هيڭل كيأدي ل لإستبداد فكرة "جاهلة".<ref>{{cite book
|title=The Hegel Reader
|author1=Houlgate, Stephen
|author2=Hegel, Georg Wilhelm Friedrich
|publisher=Blackwell Publishers
|year=1998
|isbn=0-631-20347-8
|page=[https://archive.org/details/hegelreader00houl/page/n13 2]
|url=https://archive.org/details/hegelreader00houl
|location=Oxford
|url-access=limited
}}</ref> روجر سكروتون شكر ف لكتاب، ولاكين نتاقد راسل حيت ركّز بزاف على لفلسفة قبل ديكارط، و مافهمش مزيان لفلسفة د كانط، و دار بزاف د التعميمات و التحييدات.<ref name="Scruton2">Scruton, R: "Short History of Modern Philosophy ", Routledge, 2001
</ref>

لفليسوف لبريطاني أ. س. ڭريلين كتب ف 2002 بلي "طراف من هاد لكتاب لمشهور مامفصّلينش... مي من ناحية خرة هوّ مسح واعر وساهل ف قرايتو ديال لفكر لغربي، و كيتميز بلي حطو ف السياق التاريخي ديالو. راسل ستمتع ب لكتابة ديالو و هاد لمتعة كاتبان ف لكتاب؛ و التعليقات ديالو من بعد كاتبين بلي كان واعي ب نقاط الضعف فيه."<ref>Grayling, A. C.: "Russell: A Very Short Introduction (Very Short Introductions)", Oxford University Press, 2002</ref> ف 2004، ڭريلين كتب:<blockquote>بسباب الطبيعة لمتحيزة ديال التصورات ديالو، و كونو مكتوب ب أسلوب سريع و قشاشبي، ماعمّرو ولّا كتاب جامعي أساسي. بلاصت من هادشي، كينتامي ل لفلسفة كا هواية، يعني دوك لي كاتعجبهوم لفلسفة، ؤ دوك لي كيقراوها ف وقت خاوي ديالهوم باش يتعلّمو. هاد لكتاب فريد، و كاتبو واحد من لمساهمين لكبار ف لفلسفة و اللوجيك، لي كانو عندو قناعات ليبيرالية عميقة و تابتة. هاد لكتاب، لي ساهل بزاف ف لقراية، ممتع بزاف، و عامر ب لحكام، وخا خاصو مراجعة أكاديمية، هوّ واحد من الصروح ديال لفلسفة و لأداب د لقرن عشرين....<ref>Grayling (2004), ''Op. cit.'', pg xiv.</ref></blockquote>

== مصادر ==
{{عيون}}

== مزاود ==

* {{wikiquote-inline|A History of Western Philosophy}}
* [[iarchive:westernphilosoph035502mbp|تاريخ لفلسفة لغربية]] (1947)
{{ضبط مخازني}}

[[تصنيف:كتاب د 1945]]
[[تصنيف:كتوبا د بيرتراند راسل]]
[[تصنيف:لفلسفة]]
[[تصنيف:كتاب ب نݣليزية]]
تاريخ لفلسفة لغربية (ب النڭليزية A History of Western Philosophy) هوّ كتاب د لفلسفة خرج ف 1945 و ألّفو لفيلسوف و لماطيماتسيان لبريطاني بيرتراند راسل. لكتاب كيدير مراجعة ديال لفلسفة لغربية من لفلسفة ليونانية قبل سقراط تال لبدية ديال لقرن 20. ف كلا شاپيطر كيبدا ب شرح الضروف لإجتماعية و السياسية ديال لفترة لي عاش فيها شي فيلسوف قبل ما يشرح و ينتاقد لأفكار ديالو.Grayling, A.C., Introduction to: Bertrand Russell, History of Western Philosophy (2004); London: The Folio Society, pg xi. هاد لكتاب كان من بين لأعمال لي كانو سباب باش دّا بيرتراند راسل جايزة نوبل د لأداب ف 1950.

لكتاب كان عندو نجاح تجاري كبير و ريّح راسل مادياً ف ما تبقى من حياتو. بزاف نتاقدوه وخا داكشي حيت فيه تعميمات و نسيان عدد د لفلاسفة و لأنضيما لفلسافية لمهمين، سيرتو مورا ديكارط.

 لخلفية 
تّكتب هاد لكتاب ف لوقت ديال لحرب لعالمية الجاوجة، و تبازا على محاضرات على التاريخ د لفلسفة لي كان لقاها راسل ف 1941 و 1942 ف مؤسسة بارنز ف فيلاديلفيا.Russell, B: "A History of Western Philosophy", page xi. Simon & Schuster, Inc., 1972 طرف كبير من لمجهود د التقلاب ف لمصادر على ود لكتابة ديالو، دارتو مراتو پاطريشا. ف 1943، خدا بيرتراند راسل تسبيق ديال 3000 دولار من عند الناشر ديالو، و ألّف لكتاب مابين 1944 و 1945، فاش كان ڭالس ف كلية برين مار ف پينسيلڤينيا. ف 1946 تّنشر لكتاب ف لمملكة لمتحدة، و موراها ف لميريكان. ف 1961، خرجات طبعة "جديدة" من لكتاب، مي ماكان فيها تا شي زيادة. بعض التصحيحات تدارو ف النسخة د لمملكة لمتحدة، مي النسخة لميريكانية بقات كيما هيّ، بما فيها لغالاط ف تاريخ الزيادة د سپينوزا.

 خلاصة د لكتاب 
هاد لعامال مقسوم ل تلاتة د لڭزوات، كلا واحد فيهوم مكوّن من عدد د الشاپيطرات. أغلب الشاپيطرات كيهضرو على شي فيلسوف ؤلا سيستيم فلسافي محدد ؤلا فترة تاريخية محددة.

 لفلسفة لقديمة 
لڭزو اللول كيهضر على هاد لمواضيع:

 لفلسفة قبل سقراط: فلاسفة بحال طاليس، پيطاڭوراس، هيراكليطوص، پارمينيديس، إمپيضوكليص، أناكسيماندر، أناكصيمينيص، أناكساڭوراص، ليووكيپوص، ديموكريطوص، و پروطاڭوراص.
 سقراط، أفلاطون، أرسطو
 لفلسفة لقديمة مورا أرسطو: لكلبيين، الشكوكيين، إپيكوريين، الرواقيين، و لفيلسوف پلوتينوص.

 لفلسفة د لقرون لوسطانية 

 لفلسفة لعربية لفارسية و لفلسفة ليهودية ف لعالم لإسلامي.
 لفلسفة لمسيحية د لبّاوات لمؤسسين: لقديس أمبروز د ميلان، لقديس جيروم، لقديس أوڭوستينوس، لقديس بينيديكت د نورسيا، و لبابا ڭريڭوري اللول.
 لمدراسة الدارسية scholasticism (بحال دجون سكوتوس، بويتيوس و طوماس لأكويني).

 لفلسفة لعصرية 

 من لعاودولادة تال ديڤيد هيوم: ماكياڤيلي، إراسموس، طوماس مور، بيكون، هوبز، ديكارط، سپينوزا، لايبنيتس، لوك، بيركلي، و هيوم.
 من روسو تال لحرب لعالمية الجاوجة: روسو، كانط، هيڭل، بايرون، شوپنهاور، نيتشه، النفعيين، ماركس، بيرڭصون، ويليام دجيمس و دجون ديوي.
 الشاپيطر اللخر ب عنوان "لفلسفة د التحليل د اللوجيك" كيهضر فيه راسل على لفلسفة ديالو.

 لإستقبال 

 مراجعات معاصرة 
على حساب لفيلسوف لبريطاني أ.س. ڭريلين "أغلبية لي راجعو لكتاب ... ملي بان لمرة اللولة ف 1945، تّافقو على جوج حوايج: لحاجة اللولة بلي مكتوب ب أسلوب زوين بزاف، قشاشبي، واضح و أمري. و تاني حاجة بلي ماشي ديما دقيق ف لوصف ديال لمفكرين لي كايهضر عليهوم ؤلا عادل ف التعامل معاهوم".Grayling (2004), Op. cit., pg ix. راسل تقلق شوية من لإستقبال لمخلط (سلبي و إيجابي) ل لكتاب، سيرتو من عند لأكاديميين.Monk p. 296 هوّ براسو وصف لكتاب ديالو كا عامال ديال التاريخ لإجتماعي، و طلب باش يتم التعامل معاه على هاد الساس، و زاد:Russell, B: "The Autobiography of Bertrand Russell", Routledge, 2000 "كانعتابر الطرف اللولاني ديال تاريخ لفلسفة لغربية تاريخ ديال التقافة. الطراف اللخرين فين الصيونص كاتولي كاتلعب دور موهيم، كانو صعب باش نحطهوم ف هاد لإطار. درت ما عليا، مي ماشي متيقن بلي نجحت. كاينين نقّاد تهموني بلي ماكتبتش تاريخ حقيقي مي رواية منحازة د لأحدات لي ختاريت باش نكتب عليها بشكل عشوائي. ولاكين ب نّسبة ليا، شي واحد لي ماشي منحاز مايمكنش يكتب تاريخ كيتير لإهتمام، يلا كاين شي واحد أصلاً لي قادر باش مايكونش منحاز."

ف 1947، لفيلسوف دجورج بواص كتب ف "جورنال د تاريخ لأفكار": "تاريخ لفلسفة لغربية كيغلط بشكل مداوم من هاد لمنضور. لكاتب ديالو ماشادش خط واحد و ماعارفش واش كيكتب تاريخ ؤلا كايتهجّم... [الطريقة ديالو] كاتعطي واحد الصبغة عصرية زايفة على فلاسفة لي ماتو و شبعو موت، لي تقدر تردهوم كيبانو مهمين ل شي واحد ماعارفش. ف جميع لحوال، هوّ قراية غالطة ديال التاريخ."Boas, G: "Review of History of Western Philosophy", Journal of the History of Ideas, 8(1947): 117–123 ف 1948، ف مجلة إزيس ليو روبرتس كتب بلي وخا راسل كاتب معلّم و قشاشبي، تاريخ لفلسفة لغربية هوّ ف لغالب أسوأ كتاب ديالو. ف نضرو، راسل كيكون ف أحسن حوالو ملي كيتعامل معا لفلسفة لمعاصرة، و بلي عكس من هادشي "التعامل ديالو معا لفلسفة لقديمة و لوسطانية ماعندو تقريباً تا قيمة."Roberts, L: "Review of History of Western Philosophy", Isis, 38(1948): 268–270 من غير هادشي، لفيزيسيان ألبيرط أينشطاين و إرڤين شرودينڭر شكرو بزاف ف لكتاب.

 مراجعات د من بعد 
الناقد دجورج شطاينر ف كتابو على مارتين هايديڭر (1991) ڭال بلي تاريخ لفلسفة لغربية كتاب "قبيح" و دكر بلي ماجاب تا سيرة ل هايديڭر. دجون ستيوارت ڭال ف The Hegel Myths and Legends بلي لكتاب ديال راسل من بين لكتوبا لي نشرو "أساطير" على هيڭل. ستيفن هولڭييت ڭال بلي لإدعاء د راسل بلي السيستيم د الدولة د هيڭل كيأدي ل لإستبداد فكرة "جاهلة". روجر سكروتون شكر ف لكتاب، ولاكين نتاقد راسل حيت ركّز بزاف على لفلسفة قبل ديكارط، و مافهمش مزيان لفلسفة د كانط، و دار بزاف د التعميمات و التحييدات.Scruton, R: "Short History of Modern Philosophy ", Routledge, 2001

لفليسوف لبريطاني أ. س. ڭريلين كتب ف 2002 بلي "طراف من هاد لكتاب لمشهور مامفصّلينش... مي من ناحية خرة هوّ مسح واعر وساهل ف قرايتو ديال لفكر لغربي، و كيتميز بلي حطو ف السياق التاريخي ديالو. راسل ستمتع ب لكتابة ديالو و هاد لمتعة كاتبان ف لكتاب؛ و التعليقات ديالو من بعد كاتبين بلي كان واعي ب نقاط الضعف فيه."Grayling, A. C.: "Russell: A Very Short Introduction (Very Short Introductions)", Oxford University Press, 2002 ف 2004، ڭريلين كتب:بسباب الطبيعة لمتحيزة ديال التصورات ديالو، و كونو مكتوب ب أسلوب سريع و قشاشبي، ماعمّرو ولّا كتاب جامعي أساسي. بلاصت من هادشي، كينتامي ل لفلسفة كا هواية، يعني دوك لي كاتعجبهوم لفلسفة، ؤ دوك لي كيقراوها ف وقت خاوي ديالهوم باش يتعلّمو. هاد لكتاب فريد، و كاتبو واحد من لمساهمين لكبار ف لفلسفة و اللوجيك، لي كانو عندو قناعات ليبيرالية عميقة و تابتة. هاد لكتاب، لي ساهل بزاف ف لقراية، ممتع بزاف، و عامر ب لحكام، وخا خاصو مراجعة أكاديمية، هوّ واحد من الصروح ديال لفلسفة و لأداب د لقرن عشرين....Grayling (2004), Op. cit., pg xiv.

 مصادر 

 مزاود 

 
 تاريخ لفلسفة لغربية (1947)

تصنيف:كتاب د 1945
تصنيف:كتوبا د بيرتراند راسل
تصنيف:لفلسفة
تصنيف:كتاب ب نݣليزية